Az Ohene Djan Stadion 40 000 műanyag ülőhellyel rendelkező, főleg atlétikai- és labdarúgó-rendezvények megrendezésére alkalmas stadion Accrában, Ghána fővárosában. A sportlétesítmény neve 2004-ig "Accrai Stadion" (angolul "Accra Sports Stadium") volt, új nevét a független Ghána első sportigazgatójáról és egyben a Ghánai labdarúgó-szövetség első elnökéről, Ohene Djanról kapta. A 2008-as afrikai nemzetek kupája miatt a stadiont felújították és kibővítették.